Document ID: /fineweb-2-swissfilter-quality_10-filterrobots/filtered/02820.jsonl.gz/27

Ukratko
Da biste ovo izbjegli, pravilno konfigurirajte postavke o privatnosti na svakoj internet platformi koju koristite.
Ne zaboravite da ih redovito provjeravate jer se te postavke mogu promijeniti bez upozorenja. To će vam omogućiti bolju kontrolu informacija koje postavljate.
Općenito govoreći, od velike je važnosti ograničiti grupe ljudi koji imaju pristup vašem profilu i vašim postovima. Ovo je posebno važno za podatke privatne prirode (naprimjer, vaša fotografija s plaže). Ako ne možete ograničiti publiku web-sitea na kojem objavljujete, ne postavljajte informacije privatne prirode: ne možete biti sigurni tko će im pristupiti.
Biste li izišli na ulicu da ljudima pokazujete svoj album sa slikama? Ne. To je nešto što obično radite kod kuće, s prijateljima ili u obitelji, ne sa strancima. Ono što važi za stvarni život trebalo bi važiti i na internetu.
Savjeti
- Dozvolite samo prijateljima pristup vašim podatcima (onima s kojima se družite u stvarnome životu). Štoviše: možda biste trebali odabrati samo neke od njih!
- Ne prihvaćajte svakoga za prijatelja. Ako vam Leonardo DiCaprio želi postati prijatelj, on sigurno nije stvaran. Čuvajte se.
- Dobro razmislite prije nego što postavite nešto i zapitajte se tko će imati pristup tim informacijama.
- Redovito provjeravajte odgovaraju li postavke o privatnosti vašim očekivanjima (mogu se promijeniti bez vašeg znanja!).
- Jeste li izgubljeni u šumi postavki? Pretraživači vam mogu pomoći. Unesite "privatnost“ i ime društvene mreže koju želite konfigurirati. Nećete biti prvi koji je bio zbunjen tim postavkama.